title: 2014/717/EU: Odluka Vijeća od 8. listopada 2014. o potpisivanju, u ime Europske unije i njezinih država članica, Protokola uz Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, kako bi se uzelo u obzir pristupanje Republike Hrvatske Europskoj uniji

text:
               18.10.2014

               HR

               Službeni list Europske unije

               L 300/1

         ODLUKA VIJEĆA
   od 8. listopada 2014.
   o potpisivanju, u ime Europske unije i njezinih država članica, Protokola uz Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, kako bi se uzelo u obzir pristupanje Republike Hrvatske Europskoj uniji

      (2014/717/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegove članke 207. i 209., u vezi s člankom 218. stavkom 5.,
   uzimajući u obzir Akt o pristupanju Republike Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   budući da:

               (1)

               Sukladno uvjetima iz članka 6. stavka 2. Akta o pristupanju Republike Hrvatske, o pristupanju Republike Hrvatske Okvirnom sporazumu o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, („Sporazum”) treba se dogovoriti sklapanjem protokola uz Sporazum („Protokol”). U skladu s člankom 6. stavkom 2. Akta o pristupanju, na takvo pristupanje primjenjuje se pojednostavnjeni postupak u kojemu Vijeće, odlučujući jednoglasno u ime država članica, treba sklopiti protokol s dotičnim trećim zemljama.

               (2)

               Dana 14. rujna 2012. Vijeće je ovlastilo Komisiju da otvori pregovore s dotičnim trećim zemljama. Pregovori sa Socijalističkom Republikom Vijetnamom uspješno su zaključeni parafiranjem Protokola 21. svibnja 2014.

               (3)

               Protokol bi trebalo potpisati u ime Unije i njezinih država članica, podložno njegovu kasnijem sklapanju,

         DONIJELO JE OVU ODLUKU:
   Članak 1.
   Odobrava se potpisivanje, u ime Europske unije i njezinih država članica, Protokola uz Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane,kako bi se uzelo u obzir pristupanje Republike Hrvatske Europskoj uniji, podložno sklapanju Protokola.
   Tekst Protokola bit će objavljen zajedno s odlukom o njegovu sklapanju.
   Članak 2.
   Predsjednik Vijeća ovlašćuje se odrediti jednu ili više osoba ovlaštenih za potpisivanje Protokola u ime Unije i njezinih država članica.
   Članak 3.
   Ova odluka stupa na snagu na dan donošenja.

      Sastavljeno u Luxembourgu 8. listopada 2014.

            Za Vijeće

            Predsjednik

         M. LUPI


title: Odluka Vijeća (EU) 2015/991 od 19. lipnja 2015. o utvrđivanju stajališta koje treba donijeti u ime Europske unije u odgovarajućim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 i 135, o novom pravilniku UN-a o sigurnosti električnih vozila kategorije L i o izmjenama Konsolidirane rezolucije o konstrukciji vozila (R.E.3)

text:
               25.6.2015

               HR

               Službeni list Europske unije

               L 159/62

         ODLUKA VIJEĆA (EU) 2015/991
   od 19. lipnja 2015.
   o utvrđivanju stajališta koje treba donijeti u ime Europske unije u odgovarajućim odborima Gospodarske komisije Ujedinjenih naroda za Europu u vezi s prijedlozima izmjena pravilnikâ UN-a br. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 i 135, o novom pravilniku UN-a o sigurnosti električnih vozila kategorije L i o izmjenama Konsolidirane rezolucije o konstrukciji vozila (R.E.3)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 114., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je u skladu s Odlukom Vijeća 97/836/EZ (1) pristupila Sporazumu Gospodarske komisije Ujedinjenih naroda za Europu (UNECE) o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.”).

               (2)

               U skladu s Odlukom Vijeća 2000/125/EZ (2) Unija je pristupila Sporazumu o donošenju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”).

               (3)

               Direktivom 2007/46/EZ Europskog parlamenta i Vijeća (3) zamijenjeni su sustavi homologacije država članica postupkom homologacije Unije te je uspostavljen usklađeni okvir s administrativnim odredbama i općim tehničkim zahtjevima za sva nova vozila, sustave, sastavne dijelove i zasebne tehničke jedinice. Tom su se Direktivom pravilnici UN-a uvrstili u sustav homologacije tipa EU-a, kao zahtjevi za homologaciju tipa ili kao alternative zakonodavstvu Unije. Od donošenja te Direktive pravilnici UN-a sve se češće uključuju u zakonodavstvo Unije u okviru homologacije tipa EU-a.

               (4)

               S obzirom na iskustvo i tehnički napredak potrebno je prilagoditi zahtjeve koji se odnose na određene elemente ili značajke obuhvaćene pravilnicima UN-a br. 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 i 135 te Konsolidiranom rezolucijom o konstrukciji vozila (R.E.3).

               (5)

               Radi usklađivanja relevantnih odredbi o sigurnosti za homologaciju tipa motornih vozila, trebalo bi donijeti novi pravilnik UN-a o električnim vozilima kategorije L. Također, potrebno je donijeti izmjene Konsolidirane rezolucije o konstrukciji vozila (R.E.3) zbog prilagodbe tehničkom napretku.

               (6)

               Stoga je potrebno utvrditi stajalište koje treba donijeti u ime Unije u Upravnom odboru Revidiranog sporazuma iz 1958. te u Izvršnom odboru Usporednog sporazuma u pogledu donošenja tih akata UN-a,

         DONIJELO JE OVU ODLUKU:
   Članak 1.
   Stajalište koje treba donijeti u ime Unije u okviru Upravnog odbora Revidiranog sporazuma iz 1958. te Izvršnog odbora Usporednog sporazuma od 23. do 26. lipnja 2015. jest da se glasuje u korist akata UN-a navedenih u Prilogu ovoj Odluci.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 19. lipnja 2015.

            Za Vijeće

            Predsjednik

         J. REIRS

      (1)  Odluka Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o donošenju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani Sporazum iz 1958.”) (SL L 346, 17.12.1997., str. 78.).

      (2)  Odluka Vijeća 2000/125/EZ od 31. siječnja 2000. o sklapanju Sporazuma o utvrđivanju globalnih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima („Usporedni sporazum”) (SL L 35, 10.2.2000., str. 12.).

      (3)  Direktiva 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (Okvirna direktiva) (SL L 263, 9.10.2007., str. 1.).

      PRILOG

                  Prijedlog Dodatka 6 nizu izmjena 07 Pravilnika br. 14 (sidrišta sigurnosnih pojaseva)

                  ECE/TRANS/WP.29/2015/46

                  Prijedlog Dodatka 3 nizu izmjena 08 Pravilnika br. 17 (čvrstoća sjedala)

                  ECE/TRANS/WP.29/2015/47

                  Prijedlog Dodatka 4 početnom nizu izmjena Pravilnika br. 28 (zvučno upozorni uređaji)

                  ECE/TRANS/WP.29/2015/60

                  Prijedlog Dodatka 3 nizu izmjena 03 Pravilnika br. 29 (kabine gospodarskih vozila)

                  ECE/TRANS/WP.29/2015/48

                  Prijedlog Dodatka 3 nizu izmjena 04 Pravilnika br. 41 (emisija buke motocikla)

                  ECE/TRANS/WP.29/2015/61

                  Prijedlog Dodatka 3 nizu izmjena 06 Pravilnika br. 49 (emisije motora s kompresijskim paljenjem i motora s vanjskim izvorom paljenja (na ukapljeni naftni plin ili stlačeni prirodni plin))

                  ECE/TRANS/WP.29/2015/55

                  Prijedlozi niza izmjena 03 Pravilnika br. 51 (buka vozila kategorije M i N)

                  ECE/TRANS/WP.29/2015/62

                  Prijedlog Dodatka 20 Pravilniku br. 54 (gume za gospodarska vozila i njihove prikolice)

                  ECE/TRANS/WP.29/2015/66

                  Prijedlog Dodatka 1 nizu izmjena 02 Pravilnika br. 59 (zamjenski sustavi za smanjenje buke)

                  ECE/TRANS/WP.29/2015/63

                  Prijedlog Dodatka 1 nizu izmjena 03 Pravilnika br. 80 (čvrstoća sjedala i njihovih sidrišta (autobusi))

                  ECE/TRANS/WP.29/2015/49

                  Prijedlog Dodatka 5 nizu izmjena 06 Pravilnika br. 83 (emisije iz vozila kategorije M1 i N1)

                  ECE/TRANS/WP.29/2015/56

                  Prijedlog Dodatka 1 nizu izmjena 07 Pravilnika br. 83 (emisije iz vozila kategorije M1 i N1)

                  ECE/TRANS/WP.29/2015/57

                  Prijedlog Dodatka 5 nizu izmjena 03 Pravilnika br. 95 (bočni sudar)

                  ECE/TRANS/WP.29/2015/50

                  Prijedlog Dodatka 4 nizu izmjena 01 Pravilnika br. 100 (sigurnost baterija električnih vozila)

                  ECE/TRANS/WP.29/2015/51

                  Prijedlog Dodatka 2 nizu izmjena 02 Pravilnika br. 100 (sigurnost baterija električnih vozila)

                  ECE/TRANS/WP.29/2015/52

                  Prijedlog Dodatka 5 nizu izmjena 01 Pravilnika br. 101 (emisije CO2/potrošnja goriva)

                  ECE/TRANS/WP.29/2015/58

                  Prijedlog Dodatka 7 izvornoj inačici Pravilnika br. 109 (obnovljene gume za gospodarska vozila i njihove prikolice)

                  ECE/TRANS/WP.29/2015/67

                  Prijedlog Dodatka 8 nizu izmjena 02 Pravilnika br. 117 (otpor kotrljanja guma, buka kotrljanja guma i prianjanje guma na mokroj podlozi)

                  ECE/TRANS/WP.29/2015/65

                  Prijedlog Dodatka 1 Pravilniku br. [134] (vozila s pogonom na vodik i gorivne ćelije)

                  ECE/TRANS/WP.29/2015/53

                  Prijedlog Dodatka 1 Pravilniku br. [135] (bočni udar u stup)

                  ECE/TRANS/WP.29/2015/54

                  Prijedlog Dodatka 1 nizu izmjena 01 Pravilnika br. [135] (bočni udar u stup)

                  ECE/TRANS/WP.29/2015/71

                  Nacrt Uredbe o sigurnosti električnih vozila kategorije L

                  ECE/TRANS/WP.29/2015/69

                  Prijedlog izmjena Konsolidirane rezolucije o konstrukciji vozila (R.E.3)

                  ECE/TRANS/WP.29/2015/35


title: 98/708/EZ: Odluka Vijeća od 3. studenoga 1998. o sklapanju Sporazuma između Europske zajednice i Republike Čilea o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari

text:
               11/Sv. 036

               HR

               Službeni list Europske unije

               131

         31998D0708

               L 336/46

               SLUŽBENI LIST EUROPSKE UNIJE

               03.11.1998.

      ODLUKA VIJEĆA

   od 3. studenoga 1998.
   o sklapanju Sporazuma između Europske zajednice i Republike Čilea o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari
   (98/708/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 228. stavkom 2. prvom rečenicom i člankom 228. stavkom 4.,
   uzimajući u obzir prijedlog Komisije,
   budući da je Vijeće 25. rujna 1995. ovlastilo Komisiju za pregovaranje, u ime Zajednice, s državama članicama Organizacije američkih država o sporazumima o kontroli prekursora droga i kemijskih tvari; budući da je, u skladu s ovim ovlaštenjem, Komisija 3. prosinca 1997. zaključila pregovore s Čileom,
   budući da bi trebalo odobriti Sporazum između Europske zajednice i Republike Čilea o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari,
   budući da je primjereno da Vijeće ovlasti Komisiju, uz savjetovanje s posebnim odborom imenovanim od strane Vijeća, da odobri izmjene u ime Zajednice ako ih prema Sporazumu donosi Zajednička skupina za praćenje; budući da takvo ovlaštenje mora biti ograničeno na izmjenu prilogâ Sporazumu u mjeri u kojoj se to odnosi na tvari koje su već obuhvaćene zakonodavstvom Zajednice o prekursorima i kemijskim tvarima,
   ODLUČILO JE:
   Članak 1.
   Ovime se u ime Zajednice odobrava Sporazum između Europske zajednice i Republike Čilea o prekursorima i kemijskim tvarima koje se često koriste u nedopuštenoj proizvodnji opojnih droga i psihotropnih tvari.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća da odredi osobu opunomoćenu za potpisivanje Sporazuma.
   Članak 3.
   Predsjednik Vijeća u ime Zajednice provodi razmjenu instrumenta predviđenu člankom 12. Sporazuma (1).
   Članak 4.
   1.   Zajednicu u Zajedničkoj skupini za praćenje predviđenoj člankom 9. Sporazuma predstavlja Komisija kojoj pomažu predstavnici država članica.
   2.   Komisija je ovlaštena da, u ime Zajednice, odobri izmjene prilogâ Sporazumu koje je usvojila Zajednička skupina za praćenje postupkom utvrđenim u članku 10. Sporazuma.
   U izvršavanju ove zadaće Komisiji pomaže poseban odbor koji odredi Vijeće i koji je zadužen za utvrđivanje zajedničkog stajališta.
   3.   Ovlaštenje iz stavka 2. ograničeno je na one tvari koje su već obuhvaćene odgovarajućim zakonodavstvom Zajednice o prekurzorima droga i kemijskim tvarima.
   Članak 5.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 3. studenoga 1998.

            Za Vijeće

            Predsjednik

         B. PRAMMER

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europskih zajednica.


title: Odluka Vijeća od 12. prosinca 2014. o donošenju stajališta Vijeća o nacrtu izmjene proračuna br. 3 Europske unije za financijsku godinu 2014.

text:
               20.12.2014

               HR

               Službeni list Europske unije

               C 461/15

         ODLUKA VIJEĆA
   od 12. prosinca 2014.
   o donošenju stajališta Vijeća o nacrtu izmjene proračuna br. 3 Europske unije za financijsku godinu 2014.
   (2014/C 461/07)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1) Vijeća, a osobito njezin članak 41.,
   budući da:

               —

               proračun Unije za financijsku godinu 2014. konačno je donesen 20. studenoga 2013. (2),

               —

               Komisija je 2. lipnja 2014. podnijela prijedlog koji sadrži nacrt izmjene proračuna br. 3 za opći proračun za financijsku godinu 2014.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 3 Europske unije za financijsku godinu 2014. doneseno je 12. prosinca 2014.
   Cjelovit tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 12. prosinca 2014.

            Za Vijeće

            Predsjednik

         S. GIANNINI

      (1)  SL L 298, 26.10.2012., str. 1.

      (2)  SL L 51, 20.2.2014., str. 1., s ispravcima u SL L 111, 15.4.2014., str. 96., SL L 124, 25.4.2014., str. 30. i u SL L 322, 7.11.2014., str. 1.


title: 2014/560/EU: Odluka Europskog parlamenta od 3. travnja 2014. o zatvaranju računa osmog, devetog i desetog europskog razvojnog fonda za financijsku godinu 2012.

text:
               5.9.2014

               HR

               Službeni list Europske unije

               L 266/158

         ODLUKA EUROPSKOG PARLAMENTA
   od 3. travnja 2014.
   o zatvaranju računa osmog, devetog i desetog europskog razvojnog fonda za financijsku godinu 2012.
   (2014/560/EU)
   EUROPSKI PARLAMENT,

               —

               uzimajući u obzir izvješće Komisije o mjerama praćenja vezanima uz razrješnicu za financijsku godinu 2011. (COM(2013) 668) i uz radne dokumente službi Komisije koji su priloženi uz to izvješće (SWD(2013) 348 i SWD(2013) 349),

               —

               uzimajući u obzir financijske izvještaje i račune prihoda i rashoda za osmi, deveti i deseti europski razvojni fond za financijsku godinu 2012. (COM(2013) 541 – C7-0283/2013),

               —

               uzimajući u obzir godišnje izvješće Komisije od 29. travnja 2013. o financijskom upravljanju osmim, devetim i desetim Europskim razvojnim fondom u 2012.,

               —

               uzimajući u obzir financijske podatke o Europskim razvojnim fondovima (COM(2013) 346),

               —

               uzimajući u obzir godišnje izvješće Revizorskog suda o aktivnostima financiranima osmim, devetim i desetim Europskim razvojnim fondom za financijsku godinu 2012., zajedno s odgovorima Komisije (1) i uzimajući u obzir tematska izvješća Revizorskog suda,

               —

               uzimajući u obzir izjavu o jamstvu (2) u pogledu pouzdanosti računa te zakonitosti i pravilnosti osnovnih transakcija za financijsku godinu 2012., koju u skladu s člankom 287. Ugovora o funkcioniranju Europske unije podnosi Revizorski sud,

               —

               uzimajući u obzir preporuke Vijeća od 18. veljače 2014. o davanju razrješnice Komisiji za izvršenje operacija Europskih razvojnih fondova za financijsku godinu 2012. (05748/2014 – C7-0050/2014, 05750/2014 – C7-0051/2014, 05753/2014 – C7-0052/2014),

               —

               uzimajući u obzir Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s duge strane, potpisan u Cotonouu, dana 23. lipnja 2000. (3) i revidiran u Ouagadougou u Burkini Faso 22. lipnja 2010. (4),

               —

               uzimajući u obzir Odluku Vijeća 2001/822/EZ od 27. studenog 2001. o pridruživanju prekomorskih zemalja i područja Europskoj zajednici („Odluka o prekomorskom pridruživanju”) (5),

               —

               uzimajući u obzir članak 33. Unutarnjeg sporazuma od 20. prosinca 1995. između predstavnika Vlada država članica, koji su se sastali u okviru Vijeća, o financiranju i upravljanju pomoći Zajednice u skladu s Drugim financijskim protokolom uz Četvrtu konvenciju država AKP-a i EZ-a (6),

               —

               uzimajući u obzir članak 32. Unutarnjeg sporazuma od 18. rujna 2000. između predstavnika vlada država članica, koji su se sastali u Vijeću, o financiranju i upravljanju pomoći Zajednice na temelju Financijskoga protokola uz Sporazum o partnerstvu između afričkih, karipskih i pacifičkih država te Europske zajednice i njezinih država članica, potpisan u Cotonouu (Benin) 23. lipnja 2000., te o raspodjeli financijske pomoći prekomorskim zemljama i državnim područjima na kojima se primjenjuje Četvrti dio Ugovora o EZ-u (7),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 74. Financijske uredbe od 16. lipnja 1998. primjenjive na suradnju u razvojnom financiranju u okviru Četvrte konvencije AKP-EZ (8)

               —

               uzimajući u obzir članak 119. Financijske uredbe od 27. ožujka 2003. koja se primjenjuje na deveti europski razvojni fond (9),

               —

               uzimajući u obzir članak 142. Uredbe Vijeća (EZ) br. 215/2008 od 18. veljače 2008. o Financijskoj uredbi koja se primjenjuje na deseti europski razvojni fond (10),

               —

               uzimajući u obzir prijedlog Komisije o Financijskoj uredbi koja se primjenjuje na jedanaesti europski razvojni fond (COM(2013) 660),

               —

               uzimajući u obzir komunikacije Komisije od 13. listopada 2011. pod nazivima „Povećanje utjecaja razvojne politike EU-a: plan za promjenu‟ i „Budući pristup proračunskoj potpori EU-a trećim zemljama”,

               —

               uzimajući u obzir članak 76. i članak 77. treću alineju Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za razvoj (A7-0176/2014),

               1.

               primjećuje da su konačni godišnji financijski izvještaji osmog, devetog i desetog Europskog razvojnog fonda prikazani u tablici 2 godišnjeg izvješća Revizorskog suda;

               2.

               odobrava zatvaranje računa osmog, devetog i desetog Europskog razvojnog fonda za financijsku godinu 2012.;

               3.

               nalaže svojem predsjedniku da ovu Odluku proslijedi Vijeću, Komisiji, Sudu Europske unije, Revizorskom sudu i Europskoj investicijskoj banci te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 331, 14.11.2013., str. 261.

      (2)  SL C 334, 15.11.2013., str. 122.

      (3)  SL L 317, 15.12.2000., str. 3.

      (4)  SL L 287, 4.11.2010., str. 3.

      (5)  SL L 314, 30.11.2001., str. 1 i SL L 324, 7.12.2001., str. 1.

      (6)  SL L 156, 29.5.1998., str. 108.

      (7)  SL L 317, 15.12.2000., str. 355.

      (8)  SL L 191, 7.7.1998., str. 53.

      (9)  SL L 83, 1.4.2003., str. 1.

      (10)  SL L 78, 19.3.2008., str. 1.


title: 2013/412/Euratom: Odluka Vijeća od 22. srpnja 2013. o obnavljanju članstva Znanstvenog i tehničkog odbora i stavljanju izvan snage Odluke od 13. studenoga 2012. o imenovanju članova Znanstvenog i tehničkog odbora

text:
               1.8.2013

               HR

               Službeni list Europske unije

               L 205/11

         ODLUKA VIJEĆA
   od 22. srpnja 2013.
   o obnavljanju članstva Znanstvenog i tehničkog odbora i stavljanju izvan snage Odluke od 13. studenoga 2012. o imenovanju članova Znanstvenog i tehničkog odbora
   (2013/412/Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 134. stavak 2.,
   nakon savjetovanja s Europskom komisijom,
   budući da:

               (1)

               Članak 134. stavak 2. Ugovora, kako je izmijenjen člankom 11. Akta o pristupanju Hrvatske, navodi da se Znanstveni i tehnički odbor mora sastojati od četrdeset dva člana.

               (2)

               Odlukom od 13. studenog 2012. (1) Vijeće je imenovalo članove Znanstvenog i tehničkog odbora za razdoblje od 23. siječnja 2013. do 22. siječnja 2018. Međutim, na temelju članka 26. stavka 2. Akta pristupanju Hrvatske, članstvo u Znanstvenom i tehničkom odboru treba u potpunosti obnoviti po pristupanju. Stoga bi trebalo imenovati nove članove i staviti izvan snage Odluku od 13. studenoga 2012.

               (3)

               Kako bi mogao u potpunosti iskoristiti široki raspon stručnog znanja koje je nužno u ispunjavanju njegovih zadaća, Znanstveni i tehnički odbor može, podložno svojim unutarnjim pravilima, pozvati zamjenike članova da sudjeluju na njegovim sastancima,

         DONIJELO JE OVU ODLUKU:
   Članak 1.
   Ovime se sljedeće osobe imenuju članovima Znanstvenog i tehničkog odbora za razdoblje od 25. srpnja 2013. do 24. srpnja 2018.:

               Rosa ALBA

               Vanni ANTONI

               Kathrin APEL

               Evgenia BENOVA

               Bernard BONIN

               Michel BOURGUIGNON

               Frank BRISCOE

               Panicos DEMETRIADES

               Daniela DIACONU

               Tony DONNÉ

               James DRAKE

               Juan ESPOSITO

               János GADÓ

               Carlos HIDALGO VERA

               Kyriakos HIZANIDIS

               Sue ION

               Eugene KENNEDY

               Jan Leen KLOOSTERMAN

               Wolfgang LIEBERT

               Peter LĺŠKA

               Merle LUST

               Jens-Peter LYNOV

               Gabriel MARBACH

               José MARQUES

               Emilio MÍNGUEZ

               Martin MURRAY

               Jerzy Wiktor NIEWODNICZAŃSKI

               Milan PATRĺK

               Pavol PAVLO

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Thomas SUNN PEDERSEN

               Tonči TADIĆ

               Ioan URSU

               Eugenijus USPURAS

               Theo VAN RENTERGEM

               Carlos VARANDAS

               Franck-Peter WEISS

               Roman ZAGÓRSKI

               Sándor ZOLETNIK.

         Članak 2.
   Odluka od 13. studenoga 2012. ovime se stavlja izvan snage s učinkom od 25. srpnja 2013.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

      (1)  Odluka Vijeća od 13. studenoga 2012. o imenovanju članova Znanstvenog i tehničkog odbora (SL C 360, 22.11.2012., str. 2.).


title: 2009/516/EZ: Odluka Vijeća od 22. lipnja 2009. o sklapanju Sporazuma između Europske zajednice i Vlade Republike Indije o određenim aspektima usluga u zračnom prometu

text:
               11/Sv. 119

               HR

               Službeni list Europske unije

               53

         32009D0516

               L 173/10

               SLUŽBENI LIST EUROPSKE UNIJE

         ODLUKA VIJEĆA
   od 22. lipnja 2009.
   o sklapanju Sporazuma između Europske zajednice i Vlade Republike Indije o određenim aspektima usluga u zračnom prometu
   (2009/516/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2. zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Vladom Republike Indije dogovorila Sporazum o određenim aspektima usluga u zračnom prometu (1) (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Sporazum je potpisan 28. rujna 2008. u ime Zajednice, pod uvjetom njegova mogućeg kasnijeg sklapanja, u skladu s Odlukom Vijeća 2008/797/EZ (2).

               (4)

               Sporazum bi trebalo odobriti,

         ODLUČILO JE:
   Članak 1.
   Odobrava se u ime Zajednice Sporazum između Europske zajednice i Vlade Republike Indije o određenim aspektima usluga u zračnom prometu.
   Članak 2.
   Predsjednik Vijeća ovime je ovlašten imenovati osobu(-e) opunomoćenu(-e) za davanje obavijesti iz članka 7. stavka 1. Sporazuma.

      Sastavljeno u Luxembourgu 22. lipnja 2009.

            Za Vijeće

            Predsjednik

         J. ŠEBESTA

      (1)  SL L 273, 15.10.2008., str. 9.

      (2)  SL L 273, 15.10.2008., str. 7.


title: 2012/410/EU: Odluka Vijeća od 16. srpnja 2012. o utvrđivanju stajališta koje Europska unija treba zauzeti u Glavnom vijeću Svjetske trgovinske organizacije u pogledu zahtjeva Filipina za izuzećem od pravila WTO-a radi produljenja posebnog tretmana za rižu

text:
               11/Sv. 118

               HR

               Službeni list Europske unije

               237

         32012D0410

               L 192/15

               SLUŽBENI LIST EUROPSKE UNIJE

         ODLUKA VIJEĆA
   od 16. srpnja 2012.
   o utvrđivanju stajališta koje Europska unija treba zauzeti u Glavnom vijeću Svjetske trgovinske organizacije u pogledu zahtjeva Filipina za izuzećem od pravila WTO-a radi produljenja posebnog tretmana za rižu
   (2012/410/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Filipinima je osiguran poseban tretman za rižu za razdoblje od 10 godina prilikom stupanja na snagu Sporazuma iz Marakeša o osnivanju Svjetske trgovinske organizacije (Sporazum o WTO-u), a posebno Sporazuma o poljoprivredi.

               (2)

               U skladu sa Sporazumom o poljoprivredi Filipinima je naknadno odobreno produljenje posebnog tretmana za rižu od 1. srpnja 2005. do 30. lipnja 2012. promjenom njegovog Dodatka LXXV.

               (3)

               Nastavak posebnog tretmana za rižu nakon 30. lipnja 2012. ovisio je o ishodu pregovora u okviru Razvojnog programa iz Dohe (DDA), koji osigurava drugi posebni mehanizam. Međutim, pregovori u okviru DDA-a još nisu zaključeni.

               (4)

               Filipini su 22. studenoga 2011. obavijestili Odbor za poljoprivredu WTO-a o svojoj namjeri pokretanja pregovora s članicama WTO-a koje imaju znatan interes u dotičnim proizvodima s ciljem nastavljanja posebnog tretmana za rižu.

               (5)

               Članak IX. stavak 3. i stavak 4. Sporazuma o WTO-u utvrđuje postupke za odobravanje izuzeća s obzirom na multilateralne trgovinske sporazume.

               (6)

               Na temelju toga su Filipini 20. ožujka 2012. zatražili izuzeće od svojih obveza prema WTO-u na temelju članka 4. stavka 2. i odjeljka B Priloga 5. Sporazumu o poljoprivredi kako bi dobili poseban tretman za rižu od 1. srpnja 2012. do 30. lipnja 2017.

               (7)

               Unija je neto uvoznik riže. Odobravanje ovog izuzeća bi stoga bilo od minimalne gospodarske i trgovinske važnosti za Uniju.

               (8)

               Stoga je primjereno utvrditi stajalište koje Unija treba zauzeti u Glavnom vijeću WTO-a u odnosu na ovaj zahtjev za izuzećem,

         DONIJELO JE OVU ODLUKU:
   Članak 1.
   Stajalište koje Europska unija treba zauzeti u Glavnom vijeću Svjetske trgovinske organizacije je potpora zahtjevu Filipina za izuzećem radi produljenja posebnog tretmana za rižu od 1. srpnja 2012. do 30. lipnja 2017. u skladu s uvjetima zahtjeva za izuzećem.
   Ovo stajalište iznosi Komisija.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 16. srpnja 2012.

            Za Vijeće

            Predsjednik

         S. ALETRARIS


title: 2002/52/EZ: Odluka Vijeća od 21. siječnja 2002. o sklapanju Sporazuma između Europske zajednice i Republike Južne Afrike o trgovini jakim alkoholnim pićima

text:
               11/Sv. 115

               HR

               Službeni list Europske unije

               100

         32002D0052

               L 028/112

               SLUŽBENI LIST EUROPSKE UNIJE

         ODLUKA VIJEĆA
   od 21. siječnja 2002.
   o sklapanju Sporazuma između Europske zajednice i Republike Južne Afrike o trgovini jakim alkoholnim pićima
   (2002/52/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće koje je Odlukom 1999/753/EZ (1) odlučilo da Sporazum o trgovini, razvoju i suradnji između Europske zajednice i njezinih država članica, s jedne strane, i Južnoafričke Republike, s druge strane (2), privremeno stupiti na snagu 1. siječnja 2000.

               (2)

               Sporazum između Europske zajednice i Južnoafričke Republike o trgovini jakim alkoholnim pićima, dalje u tekstu: „Sporazum”, ispregovaran je i parafiran 30. studenoga 2001. te bi ga trebalo odobriti.

               (3)

               S ciljem lakše provedbe određenih odredaba Sporazuma, Komisiji treba dopustiti da napravi potrebne tehničke prilagodbe u skladu s postupkom utvrđenim u članku 15. Uredbe Vijeća (EEZ) br. 1576/89 (3) od 29. svibnja 1989. o utvrđivanju općih pravila definiranja, opisivanja i prezentiranja jakih alkoholnih pića,

         ODLUČILO JE:
   Članak 1.
   Ovime se odobrava, u ime Zajednice, Sporazum između Europske zajednice i Republike Južne Afrike o trgovini jakim alkoholnim pićima zajedno s priloženim Prilogom, Protokolom i Deklaracijom.
   Tekstovi iz prvog podstavka ovdje su priloženi.
   Članak 2.
   Ovime se ovlašćuje predsjednik Vijeća da odredi osobe opunomoćene za potpisivanje Sporazuma kako bi se obvezala Zajednica.
   Članak 3.
   Za potrebe primjene članka 5. stavka 8. i članka 16. stavka 2. Sporazuma, Komisija je u skladu s postupkom iz članka 15. Uredbe (EEZ) br. 1576/89 ovlaštena za sklapanje instrumenata potrebnih za izmjenu Sporazuma.
   Članak 4.
   Komisija predstavlja Zajednicu u Zajedničkom odboru osnovanom člankom 17. Sporazuma.

      Sastavljeno u Bruxellesu 21. siječnja 2002.

            Za Vijeće

            Predsjednik

         M. ARIAS CAÑETE

      (1)  SL L 311, 4.12.1999., str. 1.

      (2)  SL L 311, 4.12.1999., str. 3.

      (3)  SL L 160, 12.6.1989., str. 1. Uredba kako je zadnje izmijenjena Uredbom (EZ) br. 3378/94 Europskog parlamenta i Vijeća (SL L 366, 31.12.1994., str. 1.).


title: Odluka Vijeća 2004/809/ZVSP od 5. srpnja 2004. o sklapanju Sporazuma između Europske unije i Švicarske Konfederacije o sudjelovanju Švicarske Konfederacije u policijskoj misiji Europske unije (EUPOL „Proxima” ) u bivšoj jugoslavenskoj republici Makedoniji

text:
               18/Sv. 001

               HR

               Službeni list Europske unije

               116

         32004D0809

               L 354/77

               SLUŽBENI LIST EUROPSKE UNIJE

               05.07.2004.

      ODLUKA VIJEĆA 2004/809/ZVSP
   od 5. srpnja 2004.
   o sklapanju Sporazuma između Europske unije i Švicarske Konfederacije o sudjelovanju Švicarske Konfederacije u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 29. rujna 2003. usvojilo Zajedničku akciju 2003/681/ZVSP o policijskoj misiji Europske unije (EUPOL „Proxima”) u bivšoj jugoslavenskoj republici Makedoniji (1).

               (2)

               Članak 9. stavak 6. te Zajedničke akcije predviđa se da se pojedinosti u pogledu sudjelovanja trećih zemalja uređuju sporazumom, u skladu s člankom 24. Ugovora o Europskoj uniji.

               (3)

               Odlukom Vijeća od 2. ožujka 2004. Predsjedništvo je, kojem po potrebi pomaže glavni tajnik/visoki predstavnik, dobilo ovlasti za otvaranje pregovora, te je u tim pregovorima postiglo sporazum sa Švicarskom Konfederacijom o njezinom sudjelovanju u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji.

               (4)

               Stoga bi Sporazum trebalo odobriti,

         ODLUČILO JE:
   Članak 1.
   Sporazum između Europske unije i Švicarske Konfederacije o sudjelovanju Švicarske Konfederacije u policijskoj misiji Europske unije (EUPOL „Proxima”) u bivšoj jugoslavenskoj republici Makedoniji odobrava se u ime Europske unije.
   Tekst Sporazuma je priložen ovoj Odluci.
   Članak 2.
   Predsjednik Vijeća je ovlašten za imenovanje osobe koja će biti opunomoćena potpisati Sporazum kako bi on obvezivao Europsku uniju.
   Članak 3.
   Ova Odluka proizvodi učinke od dana njezina donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 5. srpnja 2004.

            Za Vijeće

            Predsjednik

         G. ZALM

      (1)  SL L 249, 1.10.2003., str. 66.


title: Odluka (EU) 2016/956 Europske središnje banke od 7. lipnja 2016. o izmjeni Odluke (EU) 2016/245 (ESB/2016/2) o utvrđivanju pravila o nabavi (ESB/2016/17)

text:
               16.6.2016

               HR

               Službeni list Europske unije

               L 159/21

         ODLUKA (EU) 2016/956 EUROPSKE SREDIŠNJE BANKE
   od 7. lipnja 2016.
   o izmjeni Odluke (EU) 2016/245 (ESB/2016/2) o utvrđivanju pravila o nabavi (ESB/2016/17)
   IZVRŠNI ODBOR EUROPSKE SREDIŠNJE BANKE,
   uzimajući u obzir Statut Europskog sustava središnjih banaka i Europske središnje banke, a posebno njegov članak 11. stavak 6.,
   uzimajući u obzir Odluku ESB/2004/2 od 19. veljače 2004. o donošenju Poslovnika Europske središnje banke (1), a posebno njezin članak 19.,
   budući da:

               (1)

               Radi jasnoće, neka od pravila utvrđenih Odlukom (EU) 2016/245 Europske središnje banke (ESB/2016/2) (2) moraju biti detaljnije uređena.

               (2)

               Odluku (EU) 2016/245 (ESB/2016/2) potrebno je stoga na odgovarajući način izmijeniti,

         DONIO JE OVU ODUKU:
   Članak 1.
   Izmjene
   Odluka (EU) 2016/245 (ESB/2016/2) mijenja se kako slijedi:

               1.

               U članku 8. stavak 2. zamjenjuje se sljedećim:
               „2.   ESB može zatražiti od izvornog izvođača dodatne proizvode, usluge ili radove, neovisno o njihovoj vrijednosti, pod uvjetom da potrebne izmjene prvotnog ugovora nisu značajne.
               Izmjene se smatraju značajnim ako mijenjaju opću prirodu ugovora, posebno ako je ispunjen jedan ili više od sljedećih uvjeta:

                           (a)

                           izmjenom se unose uvjeti koji bi, da su bili dio prvotnog postupka nabave, dopustili prihvaćanje drugih natjecatelja od onih koji su prvotno odabrani ili prihvaćanje ponude različite od ponude koja je izvorno prihvaćena ili privlačenje dodatnih sudionika u postupak nabave;

                           (b)

                           izmjenom se mijenja gospodarska ravnoteža ugovora u korist ugovaratelja na način koji nije predviđen prvotnim ugovorom;

                           (c)

                           izmjenom se značajno povećava opseg ugovora;

                           (d)

                           novi ugovaratelj zamjenjuje onoga kojemu je dodijeljen prvotni ugovor, osim u slučajevima navedenim u stavku 4.

                     Smatra se da izmjene ni u kojem slučaju nisu značajne ako je njihova kumulativna vrijednost (a) ispod odgovarajućih pragova navedenih u članku 4. stavku 3. i (b) ispod 10 % prvotne vrijednosti ugovora za ugovore o nabavi robe i ugovore o uslugama ili ispod 15 % prvotne vrijednosti ugovora za ugovor o radovima.”.

               2.

               U članku 11. posljednja rečenica u stavku 3. briše se.

               3.

               U članku 12. posljednja rečenica u stavku 4. briše se.

               4.

               U članku 24. stavak 1. briše se.

               5.

               U članku 30. stavak 7. zamjenjuje se sljedećim:
               „7.   Kada natjecatelj ili ponuditelj ili poduzeće koje je u vezi s natjecateljem ili ponuditeljem sudjeluju u pripremi postupka nabave, primjerice davanjem savjeta o strategiji nabave ili izradi specifikacija, ESB je obvezan poduzeti odgovarajuće mjere radi osiguravanja da tržišno natjecanje ne bude narušeno sudjelovanjem tog natjecatelja ili ponuditelja. ESB može isključiti iz postupka dotičnog natjecatelja ili ponuditelja, ako je to potrebno u tu svrhu. Prije isključenja, natjecatelju ili ponuditelju pruža se mogućnost da dokažu da njihovo ranije sudjelovanje ne narušava tržišno natjecanje.”.

               6.

               U članku 35. točka 3. zamjenjuje se sljedećim:

                           „3.

                           ESB odabire dobavljače pozvane na sudjelovanje u postupku nadmetanja među ponuditeljima koji su uključeni u dinamički sustav nabave ili, ako takav sustav nije uspostavljen, s popisa prikladnih dobavljača koji je sastavljen nakon poziva na iskaz interesa. Ako takav popis nije sastavljen, ESB odabire dobavljače koji se trebaju pozvati na temelju svoje diskrecijske ocjene na temelju primjerene tržišne analize, uzimajući u obzir sve moguće prekogranične interese, koja potvrđuje prikladnost dobavljača i njihov interes za sudjelovanje u postupku. Tržišna analiza može uključivati objavu mogućnosti sklapanja ugovora u elektroničkom sustavu javne nabave. ESB može također objaviti poziv na nadmetanje na svojoj mrežnoj stranici ili u drugim odgovarajućim medijima. U tom slučaju, dobavljači koji su pozvani na sudjelovanje u postupku nadmetanja odabiru se na temelju primljenih odgovora. Drugi dobavljači koji ispunjavaju iste kriterije mogu također biti pozvani na sudjelovanje u postupku nadmetanja.”.

               7.

               U članku 35. točka 4. zamjenjuje se sljedećim:

                           „4.

                           Ako je vrijednost ugovora o uslugama iz članka 6. stavka 2. bez PDV-a iznad ili jednaka 750 000 EUR, ESB objavljuje obavijest o nadmetanju u Službenom listu. Dobavljači koji su pozvani na sudjelovanje u postupku nadmetanja odabiru se na temelju primljenih odgovora. Drugi dobavljači koji ispunjavaju iste kriterije mogu također biti pozvani na sudjelovanje u postupku nadmetanja.”.

               8.

               U članku 41. prva rečenica u stavku 2. zamjenjuje se sljedećim:
               „Postupci nadmetanja započeti prije stupanja na snagu ove Odluke dovršit će se u skladu s Odlukom ESB/2007/5.”.

         Članak 2.
   Stupanje na snagu
   Ova Odluka stupa na snagu 1. srpnja 2016.

      Sastavljeno u Frankfurtu na Majni 7. lipnja 2016.

            Predsjednik ESB-a

         Mario DRAGHI

      (1)  SL L 80, 18.3.2004., str. 33.

      (2)  Odluka (EU) 2016/245 Europske središnje banke od 9. veljače 2016. o utvrđivanju pravila o nabavi (ESB/2016/2) (SL L 45, 20.2.2016., str. 15.).


title: 2009/349/ZVSP: Odluka Vijeća od 27. travnja 2009. o provedbi Zajedničkog stajališta 2008/369/ZVSP o mjerama ograničavanja protiv Demokratske Republike Konga

text:
               18/Sv. 008

               HR

               Službeni list Europske unije

               135

         32009D0349

               L 106/60

               SLUŽBENI LIST EUROPSKE UNIJE

               27.04.2009.

      ODLUKA VIJEĆA

   od 27. travnja 2009.
   o provedbi Zajedničkog stajališta 2008/369/ZVSP o mjerama ograničavanja protiv Demokratske Republike Konga
   (2009/349/ZVSP)
   VIJEĆE EUROPSKE UNIJE,
   uzimajući u obzir Zajedničko stajalište 2008/369/ZVSP od 14. svibnja 2008. o mjerama ograničavanja protiv Demokratske Republike Konga (1), a posebno njegov članak 6., u vezi s člankom 23. stavkom 2. Ugovora o Europskoj uniji,
   budući da:

               (1)

               Nakon što je Vijeće sigurnosti Ujedinjenih Naroda 31. ožujka 2008. usvojilo Rezoluciju 1807 (2008.) (RVSUN 1807 (2008.)), Vijeće je 14. svibnja 2008. donijelo Zajedničko stajalište 2008/369/ZVSP o mjerama ograničavanja protiv Demokratske Republike Konga.

               (2)

               Odbor za sankcije, osnovan na temelju Rezolucije Vijeća sigurnosti Ujedinjenih Naroda 1533 (2004.) (RVSUN 1533 (2004.)), izmijenio je popis osoba i subjekata koji podliježu mjerama ograničavanja.

               (3)

               Popise osoba i subjekata koji podliježu mjerama ograničavanja iz Priloga Zajedničkom stajalištu 2008/369/ZVSP treba zamijeniti na odgovarajući način. Popise također treba izmijeniti tako da uključuju dodatne podatke za određene osobe i subjekte te da se iz njih jedna osoba ukloni, kako je to odredio Odbor za sankcije,

         ODLUČILO JE:
   Članak 1.
   Popisi osoba i subjekata koji su utvrđeni u Prilogu Zajedničkom stajalištu 2008/369/ZVSP zamjenjuju se popisima koji su utvrđeni u Prilogu ovoj Odluci.
   Članak 2.
   Ova Odluka proizvodi učinke na dan donošenja.
   Članak 3.
   Ova se odluka objavljuje u Službenom listu Europske unije.

      Sastavljeno u Luxembourgu 27. travnja 2009.

            Za Vijeće

            Predsjednik

         A. VONDRA

      (1)  SL L 127, 15.5.2008., str. 84.
   PRILOG

      „a)   Popis osoba iz članaka 3., 4. i 5.

                  Prezime

                  Ime

                  Alias

                  Spol

                  Titula, funkcija

                  Adresa
                  (br., ulica, poštanski broj, grad, zemlja)

                  Datum rođenja

                  Mjesto rođenja
                  (grad, zemlja)

                  Broj putovnice ili osobne iskaznice
                  (uključujući zemlju koja ih je izdala i datum i mjesto izdavanja

                  Državljanstvo

                  Datum uvrštenja na popis

                  Ostali podaci

                  1.

                  BWAMBALE

                  Frank Kakolele

                  Frank Kakorere, Frank Kakorere Bwambale

                  M

                  1.11.2005.

                  Bivši vođa RCD-ML-a koji ima utjecaj na politiku i održava zapovjedne i nadzorne ovlasti nad djelovanjem RCD-ML-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje. U siječnju 2008. napustio CNDP. Od prosinca 2008. boravi u Kinshasi.

                  2.

                  KAKWAVU BUKANDE

                  Jérôme

                  Jérome Kakwavu

                  M

                  Kongoansko

                  1.11.2005.

                  Znan kao ‚Zapovjednik Jérôme’. Bivši predsjednik UCD/FAPC-a. FAPC-ov nadzor nad nezakonitim pograničnim postajama između Ugande i DR Konga – ključne prijelazne rute za protok oružja. Kao predsjednik FAPC-a ima utjecaj na politiku i održava zapovjedne i nadzorne ovlasti nad djelovanjem snaga FAPC-a koje su bile umiješane u nezakonitu trgovinu oružjem, čime se krši embargo na oružje. U prosincu 2004. dodijeljen mu je čin generala FARDC-a. Od prosinca 2008. ostaje u FARDC-u sa sjedištem u Kinshasi.

                  3.

                  KATANGA

                  Germain

                  M

                  Kongoansko

                  1.11.2005.

                  Čelnik FRPI-a. U prosincu 2004. imenovan generalom FARDAC-a. Upleten u prijenos oružja, čime se krši embargo na oružje. U kućnom pritvoru u Kinshasi od ožujka 2005. zbog umiješanosti FRPI-a u kršenje ljudskih prava. Vlada DR Konga predala ga je Međunarodnom kaznenom sudu 18. listopada 2007.

                  4.

                  LUBANGA

                  Thomas

                  M

                  Ituri

                  Kongoansko

                  1.11.2005.

                  Predsjednik UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), upleten u nezakonitu trgovinu oružjem, čime se krši embargo na oružje. Uhićen u Kinshasi u ožujka 2005. zbog umiješanosti UPC/L-a u kršenje ljudskih prava. Kongoanska državna tijela preselila su ga u MKS 17. ožujka 2006. Od prosinca 2008. sudi mu se za ratne zločine.

                  5.

                  MANDRO

                  Khawa Panga

                  Kawa Panga, Kawa Panga Mandro, Kawa Mandro, Yves Andoul Karim, Mandro Panga Kahwa, Yves Kahwa Panga Mandro

                  M

                  20.8.1973.

                  Bunia

                  Kongoansko

                  1.11.2005.

                  Znan kao: ‚Chief Kahwa’, ‚Kawa’. Bivši predsjednik PUSIC-a, jedne od oružanih skupina i paravojnih postrojbi iz stavka 20. Rezolucije 1493 (2003.) umiješanih u nezakonitu trgovinu oružjem, čime se krši embargo na oružje. U zatvoru u mjestu Bunia od 04/05, zbog sabotaže mirovnog procesa u Ituriju. Kongoanska državna tijela uhitila su ga u listopadu 2005., oslobođen optužbi na prizivnome sudu u Kisanganiju, a nakon toga prebačen sudskim vlastima u Kinshasi pod novim optužbama za zločine protiv čovječnosti, ratne zločine, ubojstvo, teške napade i zlostavljanje.

                  6.

                  MBARUSHIMANA

                  Callixte

                  M

                  24.7.1963.

                  Ndusu/ sjeverna pokrajina Ruhengeri, Ruanda

                  Ruandsko

                  3.3.2009.

                  Izvršni tajnik FDLR-a. Politički/vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju ili ponovno naseljavanje boraca, prema stavku 4. točki (b) Rezolucije Vijeća sigurnosti 1857 (2008.). Trenutno se nalazi u Parizu ili Thaisu, u Francuskoj.

                  7.

                  MPAMO

                  Iruta Douglas

                  Mpano, Douglas Iruta Mpamo

                  M

                  Bld Kanyamuhanga 52, Goma

                  28.12.1965./29.12.1965.

                  Bashali, Masisi/Goma, DR Kongo

                  Kongoansko

                  1.11.2005.

                  Vlasnik/upravitelj društava Compagnie Aérienne des Grands Lacs i Great Lakes Business Company, čiji su zrakoplovi pružali potporu oružanim skupinama i paravojnim postrojbama iz stavka 20. Rezolucije 1493 (2003.). Odgovoran također za prikrivanje podataka o letovima i teretu očigledno kako bi omogućio kršenje embarga na oružje. Stacioniran u Gomi i Gisenyiju, Ruanda. Često putuje preko međunarodne granice između Ruande i Konga.

                  8.

                  MUDACUMURA

                  Sylvestre

                  M

                  Ruandsko

                  1.11.2005.

                  Znan kao ‚Radja’, ‚Mupenzi Bernard’, ‚General bojnik Mupenzi’. FDLR-ov zapovjednik koji ima utjecaj na politiku i održava zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003.), upleten u nezakonitu trgovinu oružjem, čime se krši embargo na oružje. Od prosinca 2008. nastavlja služiti kao vojni zapovjednik FDLR-FOCA-e. Stacioniran u Kibuai, područje Masisi, DR Kongo.

                  9.

                  MUJYAMBERE

                  Leopold

                  Musenyeri, Achille, Fere Petrus Ibrahim

                  M

                  17.3.1962., procj. 1966.

                  Kigali, Ruanda

                  Ruandsko

                  3.3.2009.

                  Pukovnik. Zapovjednik Druge divizije FOCA-e/pričuvne brigade (naoružani ogranak FDLR-a). Vojni vođa strane oružane skupine koja djeluje u Demokratskoj Republici Kongu i sprečava razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregledala Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane. Od sredine 2007. godine FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.). Trenutno se nalazi u: Mwengi, južni Kivu, DR Kongo.

                  10.

                  MURWANASHYAKA

                  Dr. Ignace

                  Ignace

                  M

                  14.5.1963.

                  Butera (Ruanda)/Ngoma, Butare (Ruanda)

                  Ruandsko

                  1.11.2005.

                  Predsjednik FDLR-a koji ima utjecaj na politiku i održava zapovjedne i nadzorne ovlasti nad djelovanjem snaga FDLR-a, jedne od oružanih skupina i paravojnih postrojbi iz stavka 20. Rezolucije 1493 (2003), upleten u nezakonitu trgovinu oružjem, čime se krši embargo na oružje. S prebivalištem u Njemačkoj. Od prosinca 2008. još ga uvijek priznaju kao predsjednika političkog ogranka FDLR-FOCA-e.

                  11.

                  MUSONI

                  Straton

                  IO Musoni

                  M

                  6.4.1961. (možda i 4.6.1961.)

                  Mugambazi, Kigali, Ruanda

                  Ruandska putovnica koja je istekla 10.9.2004.

                  29.3.2007.

                  Preko njegove čelne uloge u FDLR-u, strane oružane skupine koja djeluje u DR Kongu, Musoni sprečava razoružanje i dobrovoljnu repatrijaciju ili ponovno naseljavanje boraca koji pripadaju tim skupinama, kršeći tako Rezoluciju 1649 (2005.). S prebivalištem u Neuffenu, Njemačka. Od prosinca 2008. još ga uvijek priznaju kao potpredsjednika političkog ogranka FDLR-FOCA-e.

                  12.

                  MUTEBUTSI

                  Jules

                  Jules Mutebusi, Jules Mutebuzi, Pukovnik Mutebutsi

                  M

                  Južni Kivu

                  Kongoansko (južni Kivu)

                  1.11.2005.

                  Znan kao: ‚Pukovnik Mutebutsi’. Bivši FARDAC-ov zamjenik regionalnog vojnog zapovjednika 10. MR-a, u travnju 2004. otpušten zbog nediscipline i udružio se s ostalim odmetnutim elementima bivšeg RCDG-a kako bi u svibnju 2004. silom zauzeo grad Bukavu. Upleten u prijem oružja izvan struktura FARDC-a i u opskrbu oružanih skupina i paravojnih pristojbi iz stavka 20. Rezolucije 1493 (2003.), čime se krši embargo na oružje. U prosincu 2007. uhitila su ga državna tijela Ruande dok je pokušavao prijeći granicu i ući u DR Kongo. Trenutno je navodno ‚obuzdan’.

                  13.

                  NGUDJOLO

                  Mathieu Cui

                  Cui Ngudjolo

                  M

                  1.11.2005.

                  ‚Pukovnik’ ili ‚General’. Načelnik stožera FNI-a i bivši načelnik stožera FRPI-a, ima utjecaj na politiku i održava zapovjedne i nadzorne ovlasti nad djelovanjem snaga FRPI-a, jedne od oružanih skupina i paravojnih postrojbi iz stavka 20. Rezolucije 1493 (2003.), odgovoran za nezakonitu trgovinu oružjem, čime se krši embargo na oružje. MONUC ga je u listopadu 2003. uhitio u Buniai. Vlada DR Konga ga je 7. veljače 2008. predala Međunarodnom kaznenom sudu.

                  14.

                  NJABU

                  Floribert Ngabu

                  Floribert Njabu, Floribert Ndjabu, Floribert Ngabu Ndjabu

                  M

                  1.11.2005.

                  Predsjednik FNI-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje. Uhićen i nalazi se u kućnom pritvoru u Kinshasi od ožujka 2005. zbog FNI-jeve umiješanosti u zlouporabu ljudskih prava.

                  15.

                  NKUNDA

                  Laurent

                  Laurent Nkunda Bwatare, Laurent Nkundabatware, Laurent Nkunda Mahoro Batware, Laurent Nkunda Batware, Nkunda Mihigo Laurent

                  M

                  6.2.1967./2.2.1967.

                  Sjeverni Kivu/Rutshuru

                  Kongoansko

                  1.11.2005.

                  Znan kao ‚Predsjednik’, ‚Papa Six’ i ‚general Nkunda’. Bivši general RCD-G-a. Udružio se s ostalim odmetnutim elementima bivšeg RCD-G-a kako bi u svibnju 2004. silom zauzeo grad Bukavu. Dobiva oružje izvan FARDC-a, čime se krši embargo na oružje. Osnivač Nacionalnog kongresa za narodnu obranu, 2006.; visoki časnik, Zbor za kongoansku demokraciju – Goma (RCD-G), 1998.-2006.; časnik Domoljubnog fronta Ruande (RPF), 1992.-1998. S prebivalištem u Teberou i Kitchangi, na državnom području Masisija. Od prosinca 2008. zapovjednik CNDP-a u sjevernom Kivuu.

                  16.

                  NTAWUNGUKA

                  Pacifique

                  Pukovnik Omega, Nzeri, Israel, Pacifique Ntawungula

                  M

                  1.1.1964., procj. 1964.

                  Gaseke, pokrajina Gisenyi, Ruanda

                  Ruandsko

                  3.3.2009.

                  Pukovnik. Zapovjednik Prve divizije FOCA-e (naoružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu sprečavajući razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregledala Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-a prije toga bile otete i seksualno zlostavljane. Od sredine 2007. godine FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.). Mjesto u kojem se trenutačno nalazi: Peti, granica Walikale-Masisis, DR Kongo. Vojnu izobrazbu stekao je u Egiptu.

                  17.

                  NYAKUNI

                  James

                  M

                  Ugandsko

                  1.11.2005.

                  Trgovinsko partnerstvo sa ‚Zapovjednikom Jérômeom’, posebno u krijumčarenju preko granice između DR Konga i Ugande, što uključuje i krijumčarenje naoružanja i vojne opreme u neprovjerenim kamionima. Kršenje embarga na oružje i pomaganje oružanim skupinama i paravojnim postrojbama iz stavka 20. Rezolucije 1493 (2003.), uključujući i financijsku potporu koja im omogućuje vojno djelovanje.

                  18.

                  NZEYIMANA

                  Stanislas

                  Deogratias Bigaruka Izabayo, Bigaruka, Bigurura, Izabayo Deo

                  M

                  1.1.1966.; procj. 1967.; alternativni datum 28.8.1966.

                  Mugusa (Butare), Ruanda

                  Ruandsko

                  3.3.2009.

                  Brigadni General. Zamjenik zapovjednika FOCA-e (oružanog ogranka FDLR-a). Vojni vođa strane oružane skupine koja djeluje u Demokratskoj Republici Kongu sprečavajući razoružanje i dobrovoljnu repatrijaciju i ponovno naseljavanje boraca, kršeći time stavak 4. točku (b) Rezolucije Vijeća sigurnosti 1857 (2008.). U dokazima koje je pregledala Skupina stručnjaka Odbora za sankcije Vijeća sigurnosti UN-a za DR Kongo, koji se detaljno navode u njezinom izvješću od 13. veljače 2008., proizlazi da su djevojčice koje su oslobođene iz FDLR-FOCA-e prije toga bile otete i seksualno zlostavljane. Od sredine 2007. FDLR-FOCA, koji su prije toga novačili dječake srednje ili starije adolescentne dobi, prisilno su novačili mlade u dobi od 10 godina naviše. Najmlađe su koristili kao pratnju, dok su stariju djecu razmještali kao vojnike na bojišnicu, kršeći tako stavak 4. točke (d) i (e) Rezolucije Vijeća sigurnosti 1857 (2008.). Mjesto na kojem se trenutačno nalazi: Kalonge, Masisi, sjeverni Kivu, DR Kongo ili Kibua, DR Kongo.

                  19.

                  OZIA MAZIO

                  Dieudonné

                  Ozia Mazio

                  M

                  6.6.1949.

                  Ariwara, DR Kongo

                  Kongoansko

                  1.11.2005.

                  Znan kao: ‚Omari’, ‚g. Omari’. Predsjednik FEC-a na području Arua. Financijske prijevare sa ‚Zapovjednikom Jérômeom’ i FAPC-om i krijumčarenje preko granice DR Konga/Ugande, omogućavajući da se potrepštine i gotov novac stave na raspolaganje ‚Zapovjedniku Jérômeu’ i njegovim vojnicima. Kršenje embarga na oružje, uključujući i pružanjem pomoći oružanim skupinama i paravojnim postrojbama iz stavka 20. Rezolucije 1493 (2003.). Preminuo u Ariwarai 23. rujna 2008.

                  20.

                  TAGANDA

                  Bosco

                  Bosco Ntaganda, Bosco Ntagenda, General Taganda

                  M

                  Kongoansko

                  1.11.2005.

                  Znan kao: ‚Terminator’, ‚Bojnik’. UPC/L-ov vojni zapovjednik koji ima utjecaj na politiku i održava zapovjedne nadzorne ovlasti nad djelovanjem UPC/L-a, jedne od oružanih skupina i paravojnih postrojbi iz stavka 20. Rezolucije 1493 (2003.), umiješan u nezakonitu trgovinu oružjem, čime se krši embargo na oružje. U prosincu 2004. imenovan je generalom FARDC-a, ali je odbio prihvatiti to promaknuće te je time ostao izvan FARDC-a. Od prosinca 2008. načelnik stožera CNDP-a. Stacioniran u Bunagani i Rutshuri

      b)   Popis subjekata iz članaka 3., 4. i 5.

                  Ime

                  Alias

                  Adresa
                  (br., ulica, poštanski broj, grad, zemlja)

                  Mjesto upisa u registar
                  (grad, zemlja)

                  Datum upisa u registar

                  Broj upisa u registar

                  Glavno mjesto poslovanja

                  Datum uvrštenja na popis

                  Ostali podaci

                  21.

                  BUTEMBO AIRLINES (BAL)

                  Butembo, DR Kongo

                  29.3.2007.

                  Zračni prijevoznik u privatnom vlasništvu, posluje izvan Butemba. Kisoni Kambale (preminuo 5. srpnja 2007. te je nakon toga skinut s popisa 24. travnja 2008.) svoju je tvrtku za začni prijevoz rabio za prijevoz FNI-jevog zlata, potrepština i oružja između Mongbwalua i Butemboa. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.). Od prosinca 2008. BAL više nema dozvolu za upravljanje zrakoplovima u DR Kongu.

                  22.

                  CONGOCOM TRADING HOUSE

                  Butembo, DR Kongo (Tel.: +253 (0) 99 983 784)

                  29.3.2007.

                  Društvo za trgovinu zlatom u gradu Butembo. CONGOCOM je bilo u vlasništvu Kisonija Kambalea (preminuo 5. srpnja 2007. te je nakon toga skinuto s popisa 24. travnja 2008.). Kambale je preuzeo gotovo svu proizvodnju zlata u okrugu Mongbwalu koji nadzire FNI. FNI dobiva znatne prihode iz poreza uvedenih na tu proizvodnju. To predstavlja ‚pružanje pomoći’ ilegalnim oružanim skupinama, čime se krši embargo na oružanje iz Rezolucija 1493 (2003.) i 1596 (2005.).

                  23.

                  CAMPAGNIE AERIENNE DES GRANDS LACS (CAGL), GREAT LAKES BUSINESS COMPANY (GLBC)

                  CAGL., Avenue Président Mobutu, Goma DR Kongo (CAGL ima ured i u Gisenyiu, Ruanda); GLBC, PO Box 315, Goma, DR Kongo (GLBC ima ured i u Gisenyiu, Ruanda) GLBC

                  29.3.2007.

                  CAGL i GLBC su trgovačka društva u vlasništvu Douglasa MPAMOA, pojedinca koji već podliježe sankcijama na temelju Rezolucije 1596 (2005.). CAGL i GLBC su se koristili za prijevoz oružja i streljiva, čime se kršio embargo na oružje iz Rezolucija 1493 (2003.) i 1596 (2005.). Od prosinca 2008. GLBC više nema ni jedan zrakoplov u funkciji, premda je nekoliko zrakoplova nastavilo letjeti u 2008. unatoč sankcijama UN-a.

                  24.

                  MACHANGA LTD

                  Kampala, Uganda

                  29.3.2007.

                  Trgovačko društvo za izvoz zlata u Kampali (direktori: g. Rajendra Kumar Vaya i g. Hirendra M. Vaya). Društvo MACHANGA je kupovalo zlato preko redovnih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).

                  25.

                  TOUS POUR LA PAIX ET LE DEVELOPPEMENT (NGO)

                  TPD

                  Goma, sjeverni Kivu

                  1.11.2005.

                  Upleten u kršenje embarga na oružje time što je pružao pomoć RCD-G-u, posebno osiguravajući kamione za prijevoz oružja i vojnika te prevozeći naoružanje koje se dalje trebalo distribuirati dijelu stanovništva u područjima Masisi i Rutshuru, u sjevernom Kivuu, početkom 2005. TPD je u prosincu 2008. još uvijek postojao i imao urede u nekoliko gradova u područjima Masisi i Rutshuru, ali su njegove aktivnosti gotovo prestale.

                  26.

                  UGANDA COMMERCIAL IMPEX (UCI) LTD

                  Kajoka Street, Kisemente Kampala, Uganda (Tel.: +256 41 533 578/9); zamjenska adresa: PO Box 22709, Kampala, Uganda

                  29.3.2007.

                  Trgovačko društvo za izvoz zlata u Kampali (direktori: g. Kunal LODHIA i g. J. V. LODHIA). Društvo UCI kupovalo je zlato preko redovnih trgovinskih odnosa s trgovcima u bliskoj vezi s paravojnim postrojbama u DR Kongu. To predstavlja ‚pružanje pomoći’ ilegalnim oružanim skupinama, čime se krši embargo na oružje iz Rezolucija 1493 (2003.) i 1596 (2005.).”


title: 2008/192/EZ: Odluka Vijeća od 18. veljače 2008. o sklapanju Sporazuma između Europske zajednice i Istočne Republike Urugvaja o određenim aspektima zračnog prometa

text:
               11/Sv. 120

               HR

               Službeni list Europske unije

               114

         32008D0192

               L 060/26

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i Istočne Republike Urugvaja o određenim aspektima zračnog prometa
   (2008/192/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2., u vezi s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je Odlukom od 5. lipnja 2003. ovlastilo Komisiju da započne pregovore s trećim zemljama o zamjeni određenih odredaba u postojećim bilateralnim sporazumima sporazumom Zajednice.

               (2)

               Komisija je, u ime Zajednice te u skladu s mehanizmima i direktivama iz Priloga Odluci od 5. lipnja 2003., pregovorima dogovorila Sporazum s Istočnom Republikom Urugvajem o određenim aspektima zračnog prometa.

               (3)

               Sporazum je potpisan u ime Zajednice, podložno njegovom mogućem kasnijem sklapanju, u skladu s Odlukom Vijeća 2006/848/EZ (2).

               (4)

               Sporazum bi trebalo odobriti,

         ODLUČILO JE:
   Članak 1.
   Sporazum između Europske zajednice i Istočne Republike Urugvaja o određenim aspektima zračnog prometa odobrava se u ime Zajednice.
   Članak 2.
   Predsjednik Vijeća ovlašten je odrediti osobu opunomoćenu za slanje obavijesti predviđene u članku 9. stavku 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  Mišljenje od 12. listopada 2006. (još nije objavljeno u Službenom listu).

      (2)  SL L 330, 28.11.2006., str. 18.


title: 2008/577/EZ: Odluka Komisije od 4. srpnja 2008. o prihvaćanju preuzimanja obveza u pogledu antidampinškog postupka u vezi s uvozom amonijevog nitrata podrijetlom iz Rusije i Ukrajine

text:
               11/Sv. 113

               HR

               Službeni list Europske unije

               259

         32008D0577

               L 185/43

               SLUŽBENI LIST EUROPSKE UNIJE

         ODLUKA KOMISIJE
   od 4. srpnja 2008.
   o prihvaćanju preuzimanja obveza u pogledu antidampinškog postupka u vezi s uvozom amonijevog nitrata podrijetlom iz Rusije i Ukrajine
   (2008/577/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 384/96 od 22. prosinca 1995. o zaštiti od dampinškog uvoza iz zemalja koje nisu članice Europske zajednice (1) (Osnovna uredba), a posebno njezine članke 8. i 9.,
   nakon savjetovanja sa Savjetodavnim odborom,
   budući da:
   A.   POSTUPAK

               (1)

               Vijeće je Uredbom (EZ) br. 2022/95 (2) uvelo konačnu antidampinšku pristojbu na uvoz amonijevog nitrata podrijetlom iz Rusije (dotični proizvod). U skladu s daljnjim ispitnim postupkom, koji je utvrdio da su carine bile apsorbirane, mjere su izmijenjene Uredbom Vijeća (EZ) br. 663/98 (3). Nakon zahtjeva za revizijom nakon isteka mjera i privremenom revizijom u skladu s člankom 11. stavkom 2. i člankom 11. stavkom 3. Osnovne uredbe, Vijeće je Uredbom (EZ) br. 658/2002 (4) uvelo konačnu antidampinšku pristojbu od 47,07 EUR po toni na uvoz amonijevog nitrata obuhvaćenog oznakama KN 3102 30 90 i 3102 40 90 i podrijetlom iz Rusije.

               (2)

               Vijeće je Uredbom (EZ) br. 132/2001 (5) uvelo konačnu antidampinšku pristojbu od 33,25 EUR po toni na uvoz dotičnog proizvoda podrijetlom iz Ukrajine. Nakon revizije nakon isteka mjera pokrenute u siječnju 2006., Vijeće je Uredbom (EZ) br. 442/2007 (6) produljilo navedene mjere na njihovoj trenutačnoj razini za dvije godine.

               (3)

               Vijeće je Uredbom (EZ) br. 993/2004 (7) predvidjelo izuzeće od antidampinških pristojbi na uvoze u nove države članice koje su 1. svibnja 2004. pristupile Europskoj uniji (EU-10), izvršene pod uvjetima posebnih obveza (obveze proširenja), i ovlastilo je Komisiju da prihvati te obveze proširenja. Na tom temelju, Komisija je Uredbom (EZ) br. 1001/2004 (8) prihvatila tri obveze proširenja koje su ponudili ruski proizvođači izvoznici Open Joint Stock Company (OJSC) Mineral and Chemical Company Eurochem („Eurochem”), član grupacije Eurochem, i JSC Acron i JSC Dorogobuzh, članovi holdinga Acron („Acron”), te ukrajinski proizvođač izvoznik Open Joint Stock Company (OJSC) Azot Cherkassy („Cherkassy”).

               (4)

               Komisija je Uredbom (EZ) br. 1996/2004 (9) prihvatila novu obvezu od proizvođača izvoznika navedenog gore u tekstu do 20. svibnja 2005.

               (5)

               Uredbom (EZ) br. 945/2005 (10), nakon privremene revizije ograničene na definiciju dotičnog proizvoda, Vijeće je odlučilo da bi definiciju dotičnog proizvoda trebalo pojasniti i da bi se mjere na snazi također trebale primjenjivati na dotični proizvod kada je ugrađen u druga gnojiva u odnosu na njihov sadržaj amonijevog nitrata, zajedno s ostalim marginalnim tvarima i nutrijentima.

               (6)

               Komisija je 30. studenoga 2005. najavila objavom u Službenom listu Europske unije
                   (11) pokretanje parcijalne privremene revizije u vezi s uvozom u Zajednicu amonijevog nitrata podrijetlom iz Rusije na zahtjev Eurochema.

               (7)

               Komisija je 19. prosinca 2006. najavila objavom u Službenom listu Europske unije
                   (12) pokretanje parcijalne privremene revizije u vezi s uvozom u Zajednicu amonijevog nitrata podrijetlom iz Rusije na zahtjev Acrona.

               (8)

               Komisija je 19. prosinca 2006. najavila objavom u Službenom listu Europske unije
                   (13) pokretanje parcijalne privremene revizije u vezi s uvozom u Zajednicu amonijevog nitrata podrijetlom iz Ukrajine na zahtjev Cherkassyja.

               (9)

               Konačni nalazi i zaključci parcijalne privremene revizije u vezi s Acronom i Cherkassyjem određeni su u Uredbi Vijeća (EZ) br. 236/2008 (14) i u Uredbi Vijeća (EZ) br. 237/2008 (15). Tijekom privremenih revizija Acron i Cherkassy iskazali su interes za ponudom za preuzimanje obveze u vezi cijene, ali nisu podnijeli uredno potkrijepljenu ponudu u roku određenom u članku 8. stavku 2. Osnovne uredbe. Međutim, kako je navedeno u gornjim uredbama Vijeća, Vijeće je smatralo da bi obojici trgovačkih društava trebalo iznimno dozvoliti da dovrše svoje ponude za preuzimanje obveze u roku od 10 kalendarskih dana od stupanja na snagu te Uredbe zbog razloga određenih u uvodnim izjavama (61) i (62) Uredbe (EZ) br. 236/2008 i u uvodnim izjavama (46) i (47) Uredbe (EZ) br. 237/2008. Nakon objave gore navedenih uredaba Vijeća i u roku kako je određeno u tim uredbama, Acron i Cherkassy podnijeli su prihvatljivo preuzimanje obveze u vezi cijene u skladu s člankom 8. stavkom 1. Osnovne uredbe.

               (10)

               Konačni nalazi i zaključci parcijalne privremene revizije u vezi s Eurochemom određeni su u Uredbi Vijeća (EZ) br. 2008/661/EZ (16) o uvođenju konačne antidampinške pristojbe na uvoz amonijevog nitrata podrijetlom iz Rusije. Tijekom ispitnog postupka Eurochem je podnio prihvatljivo preuzimanje obveze u vezi cijene u skladu s člankom 8. stavkom 1. Osnovne uredbe.

               (11)

               Te su mjere zadržane Uredbom 2008/661/EZ nakon revizije nakon isteka mjere pokrenute 14. travnja 2007. (17)

         B.   PREUZIMANJE OBVEZA

               (12)

               U okviru tih parcijalnih privremenih revizija proizvođači izvoznici ponudili su preuzimanje obveza u skladu s člankom 8. stavkom 1. Osnovne uredbe. U tim preuzimanjima obveza proizvođači izvoznici ponudili su prodavati dotični proizvod po gore navedenim razinama cijena ili višima koje uklanjaju štetne učinke dampinga. Osim toga, danim ponudama predviđa se indeksacija najnižih cijena u skladu s javnim međunarodnim kotiranjima dotičnog proizvoda s obzirom da cijene dotičnog proizvoda značajno variraju. Proizvođači izvoznici također su ponudili da će poštovati određeni kvantitativni prag ne bi li se izbjeglo da njihovi uvozi mogu utjecati na cijene u Francuskoj ili u Ujedinjenoj Kraljevini. Te cijene služe kao temelj za indeksaciju. Razina kvantitativnih pragova određena je kao ukupno približno 12 % ukupne potrošnje Zajednice dotičnog proizvoda.

               (13)

               Nadalje, proizvođači izvoznici – kako bi smanjili rizik od narušavanja cijene pomoću unakrsne naknade cijena – ponudili su da proizvod obuhvaćen preuzimanjem obveza neće prodavati istim kupcima u Europskoj zajednici kojima prodaju druge proizvode, uz izuzetak određenih drugih proizvoda za koje se proizvođači izvoznici obvezuju da će poštovati određene režime cijena.

               (14)

               Proizvođači izvoznici također će dostaviti Komisiji redovite i podrobne podatke o svojim izvozima u Zajednicu, što znači da Komisija može učinkovito pratiti preuzete obveze. Nadalje, prodajne strukture proizvođača izvoznika takve su da Komisija smatra da je rizik od izbjegavanja preuzimanja obveza ograničen.

               (15)

               Nakon iznošenja ponuda za preuzimanje obveza, industrija Zajednice podnijela je prigovor na te ponude za preuzimanje obveza. Industrija Zajednica tvrdila je da su cijene dotičnog proizvoda promjenljive i da indeksacija najnižih cijena uvoza na temelju istaknutih cijena dotičnog proizvoda ne funkcionira pod svim tržišnim uvjetima, a posebno da ne bi funkcionirala na tržištu kojim vlada ponuda. Industrija Zajednice stoga je predložila da se indeksacija najnižih cijena temelji na cijenama prirodnog plina kako su istaknute u Waidhausu. Međutim, u ovom pogledu treba napomenuti da se indeksacija koja se temelji na cijeni prirodnog plina ne smatra izvedivom u ovim slučajevima zbog slabe veze između dotičnog proizvoda i cijena prirodnog plina. Što se tiče komentara industrije Zajednice da aktualna formula indeksacije neće funkcionirati na tržištu kojim vlada ponuda, napominje se da će Komisija pratiti ova preuzimanja obveza i, ako postoje dokazi prima facie da ova preuzimanja obveza više ne funkcioniraju, Komisija bi trebala brzo djelovati kako bi popravila situaciju, kako je određeno u uvodnoj izjavi (19).

               (16)

               Industrija Zajednica nadalje je tvrdila da bi razina kvantitativnih pragova bila previsoka i zatražila je da se njezin maksimum odredi kao 4 % ukupne potrošnje Zajednice. Tvrdila je da bi trgovačka društva mogla utjecati na cijene na tržištu Zajednice s iznosima navedenima u uvodnoj izjavi (12) i tako učiniti da indeksacija najnižih cijena ne funkcionira. U ovom pogledu treba napomenuti da je kvantitativni prag uspostavljen na razini za koju se smatralo i. da zadovoljavajuće ograničava rizik od toga da trgovačka društva utječu na cijene na tržištima UK-a i Francuske, zbog čega formula indeksacije više ne funkcionira, te ii. da je dovoljno visoka tako da preuzimanja obveza istodobno ostanu izvediva. Nadalje, industrija Zajednica nije obrazložila svoj argument kako bi bilo koja količina koja premašuje 4 % ukupne potrošnje Zajednice bila dovoljna tako da ima nepovoljan utjecaj na cijene.

               (17)

               Industrija Zajednice nadalje je predložila uvođenje „progresivnog kvantitativnog praga”, čime se kvantitativni prag svakog proizvođača izvoznika povećava na godišnjoj razini ovisno o tome poštuje li uvjete preuzimanja obveza. Međutim, taj je prijedlog odbijen zato jer je jedini cilj kvantitativnih pragova da ograničavaju rizik od utjecanja na cijene na kojima se temelji indeksacija najniže cijene. Također bi trebalo napomenuti da, u slučaju povrede preuzimanja obveze, prihvaćanje preuzimanja obveze kao takvo može se povući.

               (18)

               Nadalje, industrija Zajednice tvrdila je da postoji visok rizik od unakrsne naknade budući da proizvođači izvoznici mogu istim kupcima u Europskoj zajednici prodavati druge proizvode zajedno s proizvodom obuhvaćenim preuzimanjem obveza, tj. proizvodi koji nisu obuhvaćeni preuzimanjem obveze mogu se prodavati po cijenama koje su umjetno niske kako bi se nadoknadile najniže cijene za proizvode obuhvaćene preuzimanjem obveze. U tom pogledu trebalo bi napomenuti da, kako je navedeno u uvodnoj izjavi (13), preuzimanje obveze sadrži određene odredbe kako bi se ograničio rizik od unakrsne naknade. Stoga su sumnje industrije Zajednice obrađene u dovoljnoj mjeri.

               (19)

               S obzirom na gore navedeno, preuzimanja obveza koja su ponudili ruski i ukrajinski proizvođači izvoznici prihvatljivi su.

               (20)

               Međutim, s obzirom na posebne elemente tih preuzimanja obveza (npr. posebno na formulu indeksacije), Komisija će redovito ocjenjivati praktičnost tih preuzimanja obveza. Komisija će za svoju ocjenu praktičnosti u obzir uzeti sljedeće kriterije, ali neće se ograničiti na njih: cijene dotičnog proizvoda na tržištima Francuske i UK-a; razina koeficijenta formule indeksacije; prodajne cijene proizvođača izvoznika kako su je oni objavili u svojim tromjesečnim prodajnim izvješćima; profitabilnost industrije Zajednice. Posebno, ako se tom ocjenom praktičnosti pokaže da je profitabilnost industrije Zajednice smanjena zbog preuzimanja obveza, Komisija brzo nastoji povući prihvaćanje preuzimanja obveza u skladu s člankom 8. stavkom 9. Osnovne uredbe.

               (21)

               Kako bi se Komisiji omogućio učinkovit nadzor nad poštovanjem preuzetih obveza od strane trgovačkih društava, kada se zahtjev za puštanjem u slobodni promet predoči odgovarajućem carinskom tijelu, izuzeće od antidampinške pristojbe uvjetovat će se i. predočenjem računa na temelju preuzete obveze koji sadrži barem elemente s popisa u Prilogu Uredbi (EZ) br. 2008/661/EZ i u Prilogu Uredbi Vijeća (EZ) br. 2008/662/EZ (18); ii. činjenicom da uvezenu robu proizvode, otpremaju i za nju izdaju račun navedena trgovačka društva izravno prvom nezavisnom kupcu u Zajednici; te iii. činjenicom da roba prijavljena i predočena carinskim tijelima točno odgovara opisu na računu na temelju preuzete obveze. Ako takav račun nije predočen, ili ako on ne odgovara proizvodu predočenom carinskim tijelima, plaća se odgovarajuća stopa antidampinške pristojbe.

               (22)

               Kako bi se osiguralo daljnje poštovanje tih preuzetih obveza, uvoznicima je ukazano na Uredbu (EZ) br. 2008/661/EZ i Uredbu (EZ) br. 2008/662/EZ, prema kojima neispunjavanje uvjeta predviđenih u tim uredbama, ili povlačenje prihvaćanja preuzimanja obveze od strane Komisije može dovesti do nastanka carinskog duga za odgovarajuće transakcije.

               (23)

               U slučaju kršenja ili povlačenja preuzimanja obveze ili u slučaju da Komisija povuče prihvaćanje preuzimanja, antidampinška pristojba uvedena u skladu s člankom 9. stavkom 4. Osnovne uredbe automatski se primjenjuje prema članku 8. stavku 9. Osnovne uredbe,

         ODLUČILA JE:
   Članak 1.
   Prihvaća se preuzimanje obveze koju su niže navedeni proizvođači izvoznici ponudili u vezi s antidampinškim postupkom u vezi s uvozom amonijevog nitrata podrijetlom iz Rusije i Ukrajine.

               Zemlja

               Trgovačka društva

               Dodatna oznaka TARIC

               Rusija

               Za robu koju je proizveo OJSC NAK Azot, Novomoskovsk, Rusija ili OJSC Nevinnomyssky Azot, Nevinnomyssk, Rusija i koja se prodaje ili izravno prvom nezavisnom kupcu u Zajednici ili ju prodaje Eurochem Trading GmbH, Zug, Švicarska ili preko Open Joint Stock Company (OJSC) Mineral and Chemical Company „Eurochem”, Moskva, Rusija i Eurochem Trading GmbH, Zug, Švicarska prvom nezavisnom kupcu u Zajednici

               A522.

               Rusija

               JSC Acron, Veliky Novgorod, Rusija i JSC Dorogobuzh, Dorogobuzh, Rusija, članovi holding društva „Acron”

               A532.

               Ukrajina

               Open Joint Stock Company (OJSC) Azot Cherkassy, Ukrajina

               A521.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 4. srpnja 2008.

            Za Komisiju

         Peter MANDELSON

            Član Komisije

      (1)  SL L 56, 6.3.1996., str. 1. Uredba kako je zadnje izmijenjena Uredbom (EZ) br. 2117/2005 (SL L 340, 23.12.2005., str. 17.).

      (2)  SL L 198, 23.8.1995., str. 1. Uredba kako je izmijenjena Uredbom (EZ) br. 663/98 (SL L 93, 26.3.1998., str. 1.).

      (3)  SL L 93, 26.3.1998., str. 1.

      (4)  SL L 102, 18.4.2002., str. 1. Uredba kako je zadnje izmijenjena Uredbom (EZ) br. 945/2005 (SL L 160, 23.6.2005., str. 1.).

      (5)  SL L 23, 25.1.2001., str. 1. Uredba kako je zadnje izmijenjena Uredbom (EZ) br. 945/2005.

      (6)  SL L 106, 24.4.2007., str. 1.

      (7)  SL L 182, 19.5.2004., str. 28.

      (8)  SL L 183, 20.5.2004., str. 13.

      (9)  SL L 344, 20.11.2004., str. 24.

      (10)  SL L 160, 23.6.2005., str. 1.

      (11)  SL C 300, 30.11.2005., str. 8.

      (12)  SL C 311, 19.12.2006., str. 55.

      (13)  SL C 311, 19.12.2006., str. 57.

      (14)  SL L 75, 18.3.2008., str. 1.

      (15)  SL L 75, 18.3.2008., str. 8.

      (16)  SL L 185, 12.7.2008., str. 1.

      (17)  SL C 81, 14.4.2007., str. 2.

      (18)  SL L 185, 12.7.2008., str. 35.